Aarhuus Stifts-Tidende, 1835-08-13
Offentlige Blade henlede nu Opmærksomheden paa Kjøbstædernes Borgervæbningsfond, der, ifølge kongl. Placat af 11te Mai 1804, ere bestemte til at lette Borgervæbningens stundom byrdefulde Pligter, Politivennen bemærker, at den fattige Haandværksmand, naar Vaabenøvelse eller anden Tjeneste kalder ham flere Timer fra hans Arbeide, ofte med misundeligt Øie seer paa sin mere bemidlede Medborger, som med en Pengesum har kjøbt sig eengang for alle fri for hiin Besværlighed og Tidspilde; men han veed ikke, at Frugterne af disse Penge skulle komme ham til Gode, og skjænke ham nogen Skadesløsholdelse for den Værnepligt, han in natura maa yde. Af Renterne skulle nemlig tillægges de Borgere, der allene ernære sig ved deres egne Hænders Arbeide, en passende Godtgjørelse for den Tid, de anvende i borgerlig militaire Tjeneste=Forretninger, hvilken Godtgjørelse bestemmes til 1 Mk. for Tjeneste-Forretninger, hvortil behøves en Tid af 3 Timer eller derunder; 2 Mk. fra 3 til 6 Timer, og i Forhold for længere Tid. At dette menneskekierlige Lovbud ikke overalt har været bragt i Udøvelse, viser en af de større danske Kjøbstæder, hvor man er meget nøieseende i at fordre BorgervæbningsPligten opfyldt, det være sig in natura eller i Penge, og hvor af Borgervæbningsfondet en ikke uanseelig Capital er udsat paa Renter; men det er saa langt fra, at de indkommende Renter anvendes efter Bestemmelsen, at ikke engang den i Placatens § 9 anordnede Commission, som skal bestyre Fonden, er etableret. Hr. Kammerherre v. Grevenkop-Castenschjold til Frederikslund i Sielland bekjendtgjør i den Berlingske Tidende, at han med Posten har modtaget et anonymt Brev af saadant Jndhold: "Deres Høivelbaarenheds Sag for Høiesteret imod Forpagter Mariboe staaer slet; dersom det er muligt, da red Dem, medens det endnu er Tid, dette raades Dem af en Ven, som for sin Eed ikke tør navngive sig." Hr. Kammerherren føier dertil følgende Bemærkning: "Med fuldkommen Selvbevidsthed, aldrig i den her omtalte Sag at have villet tilegne mig Mere eller Andet, end hvad der med Rette kan tilkomme mig, seer jeg rolig, skjøndt med Længsel, Tvistens Afgjørelse imøde, og er i Forveien fuldkommen tilfreds med Hvad Retten tilkjender mig. Jkke kan jeg have nogen Kundskab om de Kilder, hvorfra den navnløse Raadgiver vil have øst sine Efterretninger, men med Vished veed jeg og Enhver, at det ei er fra de Hædersmænd, hvem det paaligger at tildeele os hver sin Ret, at han erholder saadanne. Forøvrigt forstaaer jeg tilfulde at vurdere dem, men ønsker mig for Fremtiden forskaanet for dem." Dampskibet "Løven, som er bestemt til at fremme Forbindelsen imellem de danske Øer og Hertugdømmerne, er allerede fra Hamborg indtruffen til Korsøer, og agtede saafremt Veiret vilde tillade det, i Søndags derfra at foretage en Lysttour til SkjelskjørsLodshuus, til Bisrup og til Karrebek. (Slag. Av.)- Dampskibet "Løven har to Maskiner, tilsammen af 60 Hestes Kraft. Dets Farteer i det danske Archipel ere bestemte saaledes: Mandag Morgen Kl. 2 fra Kiel til Faaborg, Svendborg, Rudkjøbing og Korsøer; Tirsdag Morg. Kl. 8 1/2 fra Korsøer tilbage i omvendt Orden til Kiel; Onsdag Morgen Kl. 9 fra Kiel over Schleymunde og Sønderborg til Apenrade; Torsdag Morg. Kl. 6 fra Apenrade og omvendt til Kiel; Fredag Morg. Kl. 5 fra Kiel til Karrebek, anløbende Taars; Løverdag Morg. Kl. 8 fra Karrebek omvendt (Jvers. Av.) til Kiel.